钦定古今图书集成/明伦汇编/氏族典/第133卷 > 《廖用贤尚友录》 > 荀𫖮
## 钦定古今图书集成/明伦汇编/氏族典/第133卷 > 《廖用贤尚友录》 > 荀𫖮

按《晋书荀𫖮传》：“𫖮字景倩，颍川人，魏太尉彧之第六
子也。幼为姊婿陈群所赏，性至孝，总角知名，博学洽
闻，理思周密。魏时以父勋除中郎。宣帝辅政，见𫖮，奇
之，擢拜散骑侍郎，累迁侍中，为魏少帝执经，拜骑都
尉，赐爵关内侯。及高贵乡公立，毋丘俭反，𫖮预讨有
功，进爵万岁亭侯，邑四百户。文帝辅政，迁尚书。帝征”
诸葛诞，留𫖮镇守。𫖮甥陈泰卒，𫖮代泰为仆射，领吏
部。𫖮综核名实，风俗澄正。咸熙中，迁司空，进爵乡侯，
以母忧去职，毁几灭性，海内称之。咸熙初，封临淮侯。
武帝践祚，进爵为公，食邑一千八百户，以𫖮为司徒，
寻加侍中，迁太尉，都督城外牙门诸军事，置司马亲
兵百人。顷之，又诏以公行太子太傅。泰始十年薨，帝
为举哀，皇太子临丧，二宫赙赠，礼秩有加。谥曰《康𫖮》。
无子，以从孙徽嗣。